cyanic-selkie/wikianc huggingface dataset:
Kurt von Schleicher
Ry i samtid og ettertid
Da Hindenburg utnevnte Brüning til kansler våren 1930, gav han ham det rådet å «holde seg til general von Schleicher. Det er en intelligent mann som forstår seg på politikk.» Store deler av offentligheten hadde derimot liten tillit til Schleicher. Kommunistene og deler av sosialdemokratene så ham som en representant for «motrevolusjonen», mens han i konservative kretser ble omtalt som «den røde general», spesielt i tida som kansler. Hans samtidige fortalte gjerne om Schleichers angivelige intrigante og forslagne væremåte. Eksiltyskeren Sebastian Haffner beskrev i 1939 Schleicher som en «intrigant skrivebordsgeneral» som hadde stått i spissen for en sfinksaktig armé. Engelskspråklige kommentatorer som John Wheeler-Bennett og Sefton Delmer påpeker at Schleicher er det tyske ordet for «snik» og mener at navnet i Schleichers tilfelle passer godt på ham.
Dalby (etternavn)
Personer med Dalby som etternavn:
Doug Peden
Peden vant en olympisk sølvmedalje i basketball under OL 1936 i Berlin. Han var med på det canadiske laget som kom på andreplass i basketturneringen. Det var første gang basketball var enolympisk gren. 23 lag deltok i turneringen som ble avviklet i perioden 7. og 14. august. Canada vant over Polen 42–15 i semifinalen, men tapte finalen mot USA 8–19. Peden spilte fem kamper i turneringen, inkludert finalen.
Habilitasjon
Habilitasjon (Habilitation) er et begrep som brukes i universitetssystemet på store deler av det europeiske kontinentet, og som innebærer at man kvalifiserer seg til de øverste stillingene ved universitetene (dvs. får professorkompetanse). Ordningen finnes i Frankrike, Tyskland, Sveits, Ungarn, Polen, Tsjekkia, Slovakia og Slovenia.
Domingos de Sousa
De Sousa vant en olympisk bronsemedalje i hestesport i OL 1936 i Berlin. Med hesten «Merle Blanc» var han med på det portugisiske laget som kom på tredjeplass i lagkonkurransen i sprangridning bak Tyskland og Nederland. De andre på laget var José Beltrão på «Biscuit» og Luís Mena e Silva på «Fossette». I den individuelle konkurransen i sprangridning kom han på 16.-plass.
Odensberg
Odensberg er et tettsted i Falköping kommune i Västra Götalands län i landskapet Västergötland i Sverige. I 2010 hadde tettstedet 287 innbyggere.
Strunino
Demografi
Befolkningsutvikling: ! År || Folketall || Kilde
Levi Lincoln sr.
Amerikansk patriot, politiker
Fra 1775 til 1781 tjenestegjorde han som kontorist ved hoffet og skifterett dommer i Worcester County. Lincoln var medlem av Massachusetts House of Representatives i 1796 og var også medlem i Senatet i 1797. Han ble valgt inn til Kongressen i 1800 og 5. mars 1801 avsluttet han sitt medlemskap her, da president Jefferson utnevnte ham justisminister i USA. Han hadde embetet til 5. mars 1805. Lincoln var også fungerende utenriksminister fra 5. mars 1801 til 2. mai 1801.
Serbia i Junior Eurovision Song Contest
Serbia debuterte som selvstendig nasjon i Junior Eurovision Song Contest i 2006, da konkurransen ble avholdt i București i Romania. I 2005 deltok de som en del av Serbia og Montenegro. Etter at Serbia og Montenegro ble oppløst i 2006, bestemte den serbiske kringkasteren RTS at de ville fortsette å delta i konkurransen. Deres første bidrag som selvstendig nasjon, var med gruppen Neustrašivi učitelji stranih jezika. Sangen deres, «Učimo strane jezike», inneholdt hele åtte språk. Bidragene ble valgt gjennom den nasjonale finalen Izbor za dečju pesmu Evrovizije, arrangert av RTS.
Hertugdømmet Nysa
Området kom i besittelse av Wrocławs biskop i 1199. Da Schlesien på 1200-tallet ble delt opp i en rekke små hertugdømmer, fikk også Nysa status som hertugdømme, slik at Wrocławs biskop ble anerkjent som verdslig hersker (fyrstbiskop) over området. Hertugdømmet Nysa ble dermed Wrocławs (Breslaus) høystift. Hertugrangen ble imidlertid ikke anerkjent av den tysk-romerske keiseren, og Nysa ble heller aldri riksumiddelbar, men lå først under Polens hertug og fra 1342 under Böhmens konge. Fyrstbiskopene utvidet etter hvert hertugdømmet med Otmuchów (Ottmachau) og Grodków (Grottkau).
Ё
Ё (minuskel: ё) er den syvende bokstaven i det russiske kyrilliske alfabetet. Den blir brukt i russisk og belarusisk, og i noen kaukasiske og tyrkiske språk som bruker det kyrilliske alfabetet, men ikke i de fleste slaviske språk.
Caroline Helmersson Olsson
Innen komitéarbeid har Helmersson Olsson vært fast medlem i utdanningskomiteen siden 2010, etter å ha vært vara for samme komité siden 2007.
Blink-182
I 2002 tok Blink en midlertidig pause. I denne perioden jobbet DeLonge med et sideprosjekt, Box Car Racer, sammen med nåværende Angels and Airwaves-gitarist David Kennedy og Blink-trommis Travis Barker. I 2005 tok bandet pause på ubestemt tid. I februar 2005 annonserte bandet at Tom DeLonge sluttet i blink-182, og det var dermed slutten for bandet. Tom DeLonge dannet et soloprosjekt som han kalte «Tom DeLonge», senere skiftet prosjektet navn til Angels and Airwaves (AvA). I etterkant av denne prosessen har også Travis Barker og Mark Hoppus startet et nytt band som mange hevder at var et anti-Tom prosjekt, men var bare et vanlig band. Dette bandet heter +44.
I 2009 kom blink-182 tilbake, etter mange spekulasjoner og rykter, og under Grammy-utdelingen natt til mandag 9. februar 2009 norsk tid, holdt bandet en liten tale fra scenen. Like etter kom det en pressemelding. «For å si det enkelt, så er vi tilbake. Og vi mener det.», sto det på gruppens hjemmeside. Siden uttalte Barker at «Vi pleide å spille musikk sammen, og vi besluttet å gjøre det på nytt». Deretter la Hoppus til «blink-182 is back!»
Langgaardsløkken
Løkken og eiendommens historie
Langgaardsløkken ble på 1900-tallet en periode kalt Youngsløkken etter eieren inntil 1964. Oslo kommune kjøpte eiendommen i 1964 og leide ut hovedbygningen til Norsk Revmatikerforbund, som fortsatt leier den og den nærmeste delen av hagen. Løkken hadde da dagens utstrekning, avgrenset av Professor Dahls gate i nord, Industrigata i øst, Briskebyveien i sydvest og Schives gate i vest.
Boliganlegget Langgaardsløkken
I 1928-30 kom Eckersbergs gate 57-63, Schives gate 1-3, 6-8 og 12, Briskebyveien 84-86, Løvenskiolds gate 24-26, alle med Kristofer Lange som arkitekt, Gyldenløves gate 19 (arkitekt Lilla Hansen) og Langaards gate 1-3 (arkitekt L. Løberg).
Gullruten 2001
Utdelingen ble for andre gang ledet av Dorthe Skappel og overført på TV 2.
Vinter-OL 1998
Vinter-OL 1998 var de 18. olympiske vinterleker og ble arrangert fra 7. til 22. februar 1998 i Nagano i Japan. Dette var andre gang vinter-OL ble arrangert i Japan. Beste nasjon ble Tyskland med tolv gullmedaljer. Norge endte opp med ti gull-, ti sølv- og fem bronsemedaljer. De norske gullmedaljene ble vunnet av Ole Einar Bjørndalen på 10 km skiskyting, Halvard Hanevold på 20 km skiskyting, Ådne Søndrål på 1500 m skøyter, Bjarte Engen Vik i kombinert, Norge i kombinert lag, Hans Petter Buraas i slalåm, Thomas Alsgaard på 15 km langrenn (fristil), Bjørn Dæhlie på 10 km langrenn (klassisk) og 50 km langrenn (fristil) samt Norge – 4 x 10 km langrenn (herrestafetten).
Sørlig blåhval
Beskrivelse
Sørlig blåhval er den største av blåhvalene, men det hersker en viss uenighet i om denne hvalen kan kalles en egen underart eller om den må betraktes som en variant av B. m. musculus. Den kan bli over 30 meter lang og veier mer enn 200 metriske tonn på det meste. Den lengste blåhvalen som noen gang er målt var ei 33,58 meter lang ku som ble fanget ved Grytviken i Sør-Georgia i 1909 (Encyclopædia Britannica hevder det var i 1922, men dette er trolig feil). Den lengste hvalen som er målt av forskere (American National Marine Mammal Laboratory) var imidlertid 29,9 meter lang. Den tyngste blåhvalen som noe gang er fanget og veid var ei 27,6 meter lang ku som ble fanget i Sørishavet den 20. mars i 1947. Kua veide 190,17 metriske tonn (418 877 pund) (Guinness World Records. 2002). Den tyngste som er målt av forskere (American National Marine Mammal Laboratory) veide 177 tonn.
Lophius americanus
Lophius americanus er en rovfisk i breiflabbfamilien. Den blir inntil 120 cm lang og 22 kg.
Fylkesvei 6982
Fylkesvei 6982 (Fv6982) går mellom Østvik bru og Egge i Steinkjer kommune.
Visebølgen
Første sending gikk den 2. oktober 1993, den dagen NRK startet sending i tre kanaler, og NRK P2 ble lansert som den nye «kulturkanalen».
Northern Lighting
Northern Lighting er en norsk lampeprodusent som lager designlamper og stemningslys inspirert av den nordiske naturen. Selskapet ble opprettet i 2005 av gründerne Ove Rogne, Erlend Lappegard, Jørgen Svendgård og Trond Svendgård fra Rognan i Nordland.
Selskapet distribuerer i dag lampene sine til elleve land i Europa.
Jaime Lachica Sin
Oppvekst, tidlig karriere
Jaime Sin ble født i småbyen New Washington ved kysten i provinsen Aklan, på den store øya Panay nordvest i Filippinenes sentrale øygruppe Visayas. Foreldrene var kinesere, og familien hadde nær kontakt med fedrelandet. Jaime var den fjortende av seksten barn.
Dekorasjoner
Sin fikk høye dekorasjoner fra den filippinske regjering tre ganger. Først ute var president Corazon C. Aquino, som gav ham Filippinenes æreslegion. Så fulgte president Joseph Estrada, som gav ham Sikatuna-ordenen. Kort tid før han fratrådte gav president Gloria Macapagal-Arroyo ham Lakandula-ordenen.
Morten Brenne
Morten Brenne (født 19. juni 1958 i Sarpsborg) er en norsk trompetist, dirigent og produsent. Han er utdannet ved Norges musikkhøgskole. Brenne arbeider for Rikskonsertene og som frilans trompetist og studiomusiker i Oslo-området. Han spiller også i bandene Ophelia Ragtime Orchestra og Penthouse Playboys, og han har spilt i Oslo Groove Company og Sandvika Storband.
Horsemanship
Grunnlag
Horsemanship er ikke noe man trener en time i uka, eller en gang i blant. Horsemanship er en måte å håndtere og være sammen med hesten daglig på. Noe man gjør i alt samvær med hesten, både under dressurridning, sprangridning, westernridning, børsting, leiing, lasting på henger og alle andre situasjoner hvor du er i hestens nærvær.
Mans lovgivende råd
Tidligere var det viseguvernøren som presiderte over Det lovgivende råd og Tynwald Court (en felles sesjon mellom rådet og House of Keys). Per 2022 er det imidlertid Tynwalds president, som er valgt av hele Tynwald for en periode på fem år, som ex officio er Det lovgivende råds president. Han eller hun presiderer både over Det lovgivende råd og Tynwald Court, unntatt når viseguvernøren én gang i året presiderer på Tynwald-dagen.
Pagani
Zondaen har en midtmontert V12-motor med doble overliggende kamaksler produsert av Mercedes-Benz' AMG-avdeling. Designet er inspirert av Sauber-Mercedes legendariske Sølvpilen.
Olav Eriksen
Priser og utmerkelser
I 1962 fikk Olav Eriksen en førstepris ved sangkonkurransen i Brussel der han var bosatt fra 1963 til 1971. I 1974 mottok han Griegprisen for sin innsats for Griegs musikk. I september 1982, ved åpningen av en Edvard Grieg – konsert i regi av «Scandinavia Today», ble Olav Eriksen, sammen med pianisten Audun Kayser, utnevnt til æresborger av staten Washington. Han var og Ridder 1.klasse av St. Olavs Orden
Præriehunder
Præriehunder er en amerikansk slekt av gnagere i ekornfamilien. De fem artene er utbredt i prærieområder i Nord-Amerika, fra Canada til Mexico.
Trondheim katedralskole
Skolen i dag
Skolens bygg ble pusset opp i perioden 2008 - 2011, det ble brukt ca. 120 millioner på å ruste opp klasserom, bytte ut ventilasjonsanlegg og montere heis.
Gullruten 2000
Utdelingen ble for første gang ledet av Dorthe Skappel, som også ledet de 12 påfølgende utdelingene, og ble overført på TV 2.
Nominerte
Beste underholdningsprogram
Munken kino
Rådmannen hadde tidligere foreslått at kommunen selger Munken kino så snart egen virksomheten hadde flyttet. I kommunestyremøte den 9. september 2009 ble det imidlertid bestemt at frem til 1. juni 2010 skal Munken leies ut til teaterformål.
Ombygging / modernisering
Filmfremvisere er også byttet en gang før 1965 og på starten av 1970-tallet i tillegg til i 2004.
Lokale lister og felleslister
Norge
Listene oppstår ofte som kamplister for å redde en lokal skole fra nedleggelse, hindre en kommunesammenslåing eller etter interne stridigheter i et eksisterende lokalparti.
Bulgaria i Junior Eurovision Song Contest
Bulgaria debuterte i Junior Eurovision Song Contest i 2007 i Rotterdam i Nederland med sangen «Bonbolandija», framført på bulgarsk av gruppen Bon-Bon. Bidragene ble valgt gjennom en nasjonal finale, arrangert av den bulgarske kringkasteren BNT.
Litteraturåret 1992
Dødsfall
|| forfatter ||align=center|72 ||align=center|1920 ||
Stankelbeinfluer
Levevis
Larvene lever stort sett i råtnende plantemateriale eller møkk, men enkelte utenlandske arter har gjort skade på hagevekster. De voksne fluene løper omkring i vegetasjonen. De er rovdyr som fanger forskjellige slags små insekter. Noen arter har avanserte paringsritualer.
Mongolenes hemmelige historie
Innholdet
Da Temüdsjin var åtte år ble han gjenforenet med familien sin. Temüjins far, Yesügei, beordret ham til å lete etter en hustru. Slik ble Temüjin forlovet med Bourtai. Etter mongolsk skikk begynte Temüjin å arbeide for svigerforeldrene. Slik skulle han betale brudeprisen, noe som tilsvarte flere års arbeid. Da Temüjins far ble drept av tartarene ble Temüjin ble hentet for å være tilstede ved farens begravelse. Temüjin, hans mor Hoelin og resten av familien hans ble utstøtt av klanen ved farens død. Derfor måtte Temüjin hjelpe sin mor med å brødfø familien ved å jakte på rotter og hunder, og fiske ved hjelp av fiskekroker laget av nåler hans mor sydde med.
Waterlandsk
Waterlandsk er en nederlandsk dialekt som snakkes i den nederlandske regionen Waterland, et område mellom Zaanstreek og IJ. Dialekten er i slekt med andre noord-hollandske dialekter som zaansk og vestfrisisk.
Sølvbuskslekten
Sølvbuskslekten (Elaeagnus) er en planteslekt i sølvbuskfamilien i roseordenen.
Artene er busker eller små trær. De kan være løvfellende eller eviggrønne, og noen har torner. Bladene sitter spredt, har stilk og er som regel helrandede. Blomstene er tvekjønnede, dufter og sitter oftest flere sammen på korte skudd i bladhjørnene. Begeret er klokke- eller traktformet med fire fliker og er hvitt eller gult på innsiden. Kronblad mangler, og det er fire pollenbærere. Frukten minner om en steinfrukt, og steinen har vanligvis åtte ribber.
Der Blaue Reiter
I årene etter 1910 holdt gruppen flere store utstillinger i Tyskland. De utgav også Der Blaue Reiter-Almanach som inneholdt essay av Kandinskij og Marc, samt samtidskunst og primitiv kunst. Primitivismen var en viktig kilde til inspirasjon for medlemmene av Der Blaue Reiter. De hentet også inspirasjon fra barns kunst, og var opptatte av abstrakt form. De søkte også å uttrykke spirituelle sannheter gjennom sin kunst.
Yuwangtai
Arealet er på 57,05 km² og teller ca. 148.300 innbyggere (2005).
Casino (teater)
Men det københavnske forlystelseslivet flyttet etter hvert mer og mer til Vesterbro og Frederiksberg, og teateret hadde den siste forestillingen 2. april 1939. Bygningen ble revet i 1960. På tomten ligger i dag Assurandørernes Hus.
Casinoteatret er også kjent for den 20. mars 1848 å være stedet et borgermøte, hvor spesielt den blendende taleren Orla Lehmann krevde kongens ministerium (regjering) avsatt, og en fri felles forfatning for Danmark og hertugdømmet Slesvig. Møtet var startskuddet til marsrevolusjonen som var med på å bane vei for den første danske grunnlov.
Pelecorhynchidae
Utseende
De er middelsstore til ganske store fluer, 4–18 mm lange. Kroppen er vanligvis ensfarget mørk. Brystet (thorax) er tett hårkledt, men mangler kraftige børster. Hårkledningen kan være ganske fargerik.
Levevis
De voksne fluene suger ikke blod, i alle fall noen arter besøker blomster.
Node (informatikk)
Datastrukturer
Oppslagssystemet i Wikimedia benytter lenkete datastrukturer.
AutoPASS
AutoPASS på ferjer
Det første ferjesambandet med AutoPASS var Flakk–Rørvik, der systemet ble innført 4. januar 2010, og fra 1. januar 2017 benyttes AutoPASS også på fergesambandet Moss–Horten. Det arbeides nå med å innføre AutoPASS på alle riksferjesamband. Med AutoPASS tar man på ferjene betalt per kjøretøy, ikke per passasjer. Siden man ikke kan endre dette midt i avtaleperiodene med ferjeselskapene, vil innføringen av betaling med AutoPASS på ferjer derfor foregå over noe tid.
Ferjestrekninger fylkeskommunene har ansvaret for vil også bli oppfordret til å ta i bruk AutoPASS-regulativet, men dette bestemmer fylkeskommunene selv.
Total Recall (1990)
Popularitet og økonomi
Total Recall ble en stor publikumssuksess. Den innbrakte $261 millioner på verdensbasis, hvorav $119 millioner i USA alene. Den ble den femte mest innbringende filmen på verdensbasis i 1990 og den syvende mest innbringende i USA.
Produksjonskostnadene er anslått til 65 millioner dollar.
Annet
Filmen var opphav til en kortlivet TV-serie kalt Total Recall 2070, som gikk på Showtime i 1999. De ledene rollene i denne spilles av Michael Easton og Karl Pruner. Den handler om to etterforskere, den ene menneske og den andre androide, som etterforsker alvorlig kriminalitet begått av avanserte androider.
Wu Jingzi
Wu Jingzi (tradisjonell kinesisk: 吳敬梓, forenklet kinesisk: 吴敬梓, pinyin: Wú Jìngzǐ, Wade-Giles: Wu Ching-tse, født 1701 i det som nå er Chuzhou i provinsen Anhui i Kina, død 11. januar 1754 i Yangzhou i Jiangsu) var en kinesisk forfatter og embedsmann.
Fifth Harmony
Fifth Harmony er en amerikansk jentegruppe som ble dannet i den andre sesongen av X-Factor. Gruppen består av Dinah Jane Hansen, Lauren Jauregui, Ally Brooke Hernandez og Normani Kordei. De er signert til Syco Music, opprettet av Simon Cowell, og Epic Records som begge er under Sony. Fifth Harmony kom med sin første EP Better Together i 2013, mens deres første album Reflection kom ut 2. februar 2015 i Norge. Det andre albumet ble sluppet 27. Mai 2016 med tittelen 7/27. De har kommet med hit sanger som «Work From Home» og «Worth It». Den 8. august 2017 slapp de sitt tredje studioalbum og første gang som en kvartett kalt Fifth Harmony.
Årvoll skoles musikkorps
Historie
14. februar 1958 ble det valgt en uniformskomité. På et foreldremøte 24. mars ble det fremlagt flere utkast til uniformer. Foreldrene sa seg villige til å forskuttere betalingen av uniformene og allerede 14. mai var uniformene ferdige, og ble innviet på skolen neste dag.
Ballater
Kongelig forbindelse
Slottet Balmoral Castle er den britiske kongefamiliens feriehus, og ligger 11 km vest, og familien har besøkt byen ofte siden dronning Victorias tid. Birkhall ligger 1,5 kilometer sørvest for Ballater, er stort gods på 210 km² ble kjøpt av prins Albert som en del av Balmoral-eiendommen i 1849, skjønt han besøkte stedet kun en gang. Kong Georg V lånte Birkhall på 1930-tallet til hertugen av York (den senere kong Georg VI) som ferierte her sammen med barna prinsesse Elizabeth og prinsesse Margaret. Victoria Barracks brukes av Royal Guard for slottet.
I flere tiår har lokale butikker fått tildelt prestisjefylte Royal Warrants («kongelig fullmakt»), en hjemmel til de som leverer var eller tjenester til de kongelige. Fem år etter dronningemoren til dronning Elizabeth døde, falt disse kjennelsene bort, og til irritasjon for mange byfolk og spesielt butikkeiere ble de ikke fornyet. Likevel er det butikker som fremdeles viser våpenskjoldene som markerer den kongelige hjemmel, blant annet slakterene, H.M. Sheridan.
Årvoll skoles musikkorps
Jenter i korpset
Allerede på et tidlig tidspunkt var det jenter med i korpset, men da bare som duskebærere. I februar 1970 vedtok korpset å ta jenter med i korpset på lik linje med gutter. Samme høst søkte 16 jenter om å bli tatt opp som medlemmer. Den første jente som ble tatt opp var Kjersti Øien, som spilt fløyte. Med jenter i korpset ble det aktuelt å skifte navn. Til årsmøtet 28. oktober 1970 var det kommet inn to forslag: 1) Årvollgarden og 2) Årvoll skoles musikkorps. En enstemmig forsamling valgte det siste. Med navneforandringen måtte korpset skaffe ny fane. Dette ble mødreforeningens oppgave, og den 17. mai 1971 ble ny fane overrakt korpset ved en høytidelighet på skolen.
Æthelflæd
«Mercianernes frue» (911–918)
Mens Æthelred fortsatt var i live signerte Æthelflæd avtaler, noe som har fått en del historikere til å trekke slutningen at det var hun som var den reelle herskeren. Da hennes ektemann døde i 911 etter slaget ved Tettenhall ble hun framhevet og gitt en status som «Mercianernes frue». Tittelen var ikke en tittel kun i navnet; hun var en betydningsfull militær leder med taktisk klokskap.
Georgs magiske medisin
Handling
Georg er en 8 år gammel gutt som bor på en gård sammen med moren, faren og bestemoren sin. Bestemoren skremmer ham ved å fortelle ham at hun liker å spise insekter, og Georg lurer kort på om hun er en heks. Georg er lei av sin bestemors surmuling, og planlegger å lage en spesiell medisin for å kurere henne (en medisin han lager av alt som finnes i huset). Etter å ha tilberedt ingrediensene på kjøkkenet, gir George dette som medisin til bestemoren sin. Medisinen fører til at bestemor blir like høy som et hus, og sprenger seg gjennom taket.
Zoologi
Anatomi
Dyreanatomi, noen ganger kalt zootomi er læren om hvordan dyr er bygget. De forskjellige måtene dyr er bygget på, og navnene på strukturer (slik som fasettøyne, ytre skjelett, bløtdyrenes kappe og pigghudenes silplate) er alle deler av dyreanatomien. Beslektede dyr viser ofte varianter av samme bygningstrekk, og studien av disse variasjonene og hvordan enkeltorganer har forandret seg gjennom evolusjonen kalles komparativ anatomi. Studiet av slike slike trekk som kan finnes hos fossiler, slik som skalletaket hos virveldyr, er viktig i paleontologien.
Banchory
Historie
Stedsnavnet antas å være avledet fra en tidlig kristen bosetning grunnlagt av sankt Ternan. Det hevdes at Ternan var en tilhenger av sankt Ninian. Tradisjonen, i mangelen av sikre historiske kilder, hevder at han etablerte sin bosetning ved elven Dee i hva som senere ble kirkegården til middelalderens sogn Banchory-Ternan. Landsbyen og sognet beholdt sitt navn fram til 1970-tallet. Den opprinnelige gæliske formen er bortimot identisk til det til Bangor i Nord-Irland, og med samme betydning og et sete for kloster.
Toppidrett (skolefag)
Toppidrett er et valgfritt programfag i norsk videregående skole. Faget er knyttet til utdanningsprogram for idrettsfag, og skal gi elevene kompetanse og praktisk erfaring innen toppidrett, eller eliteidrett, og omfatter treningsplanlegging, basistrening og ferdighetsutvikling. Sentralt i faget er elevens praktiske prestasjonsutvikling og tilegning av nye ferdigheter.
XML
Syntaksregler for XML
Et XML-dokument som er velformet og i tillegg oppfyller kravene i et tilknyttet XML Schema-dokument eller en DTD, kalles gyldig (engelsk: valid). Slike valideringsdokumenter for XML kalles på norsk XML-skjemaer (eng. XML schema).(liten s).
Skjemaspråk
Et XML-skjema er en beskrivelse av en gitt type XML-dokument som uttrykker innhold og begrensninger som går videre i forhold til det som er definert av XML som sådan. Et antall standard og spesialtilpassede skjemaspråk er blitt utviklet for å formaldefinere slike beskrivelser. Noen av disse er XML-baserte selv.
Et annet populært skjemaspråk er RELAX NG. Det ble opprinnelig standardisert av OASIS og er nå også en ISO-standard som del av DSDL). RELAX NG har to hovedretninger for syntaksen, en som er XML-basert og en kompakt variant som ikke bruker XML. Den kompakte syntaksen sikter mot å øke lesbarhet og skrivbarhet, mens siden det finnes en veldefinert måte å oversette kompakt syntaks til XML-syntaks og tilbake igjen, har en ikke mistet fordelen med å kunne bruke standard XML-verktøy. RELAX NG har en mer kompakt definisjon, noe som gjør den lettere å implementere enn XSD.
Tolking av XML
XML kan brukes til å organisere data i en hierarkisk struktur. XML er svært fleksibelt og kan derfor tolerere at dataene er irregulære og ufullstendige. Man snakker om semi-strukturerte data.
XML-versjoner
XML 1.0 og XML 1.1 er ulike i forhold til krav til tegn som kan brukes i elementnavn, attributtnavn o.l.: XML 1.0 tillater bare tegn som er lovlige Unicode 2.0. Dette inkluderer de fleste «world scripts», men utelukker «scripts» som kan brukes i senere versjoner av Unicode, som mongolsk, kambodsjansk, amharisk, burmesisk, etc. XML 1.1 har begrensninger bare når det gjelder visse styretegn, hvilket innebærer at alle andre tegn kan brukes, selv om Unicode-standarden vokser eksponensielt.
Gullruten 1999
Nominerte
Beste barneprogram
Laminette
Stolen kan stables og dens suksess blir blant annet forklart av designeren Andreas Engesvik som har ledet arbeidet med å få stolen relansert, med at den kom i rett tid til å fylle de mange møterom, aulaer og andre private og offentlige rom som trengte fleksibel møblering.
Trachycarpus wagnerianus
Trachycarpus wagnerianus er en palme i slekten Trachycarpus og er en ukjent art i det fri. Man tror palmen kan ha blitt kultivert i Japan og det var her palmen først ble oppdaget tidlig på 1900-tallet.
Komárno
Geografisk plassering
Men også de øvrige elvene som løper igjennom området er av betydning for utformingen av landskapet. Det dreier seg om Váh, Nitra, Lille Donau og Žitava. Området preges av et stort våtmarkssystem som består av myr, vann og innsjøer og kanaler.
Historie
Etter avarerrikets fall trengte moravisk-slaviske stammer inn i området og de gjenværende avarene søkte beskyttelse hos frankerne. Det er uklart om avarene (onogurene) som bodde her i det niende århundret, hørte til den frankiske eller slaviske maktsfæren.
Villa Camarun var navnet på en av tjuetre bosettinger som hørte under det som i dag kalles Komárno festning. Kong Bela IV ga i 1265 viktige privilegier til denne byen. Disse privilegiene som senere ble stadfestet og utvidet av andre herskere, bidro til utviklingen av Komárno videre i middelalderen. Under Matthias Corvinus opplevde byen en blomstringstid. Corvinus oppførte et slott i renessanse-stil, hvor han også gjerne selv oppholdt seg. Videre utbygde han den kongelige flåten som ga et viktig bidrag i forsvaret av byen mot tyrkerne.
Det 20. århundret
Komárno ble sterkt skadet av bombing under krigen 1939 – 1945. Etter krigen bidro byggingen av et skipsverft til økt aktivitet i byen, og det ble bl.a. bygget nye boliger for arbeiderne ved verftet. Flommen i 1965 medførte også økt aktivitet mht nybygging og ombygging i Komárno.
Bydeler
Komárno består av to matrikkelområder. Komárno besto inntil 1979 av åtte bydeler. Fra 1979 ble Nová Stráž (tysk Neudörfel, ungarsk Őrsújfalu) innlemmet i byen, med sine tre bydeler.
Faunis
Faunis er en slekt av sommerfugler som hører til gruppen Amathusiini i underfamilien ringvinger (Satyrinae) i den store familien flikvinger (Nymphalidae). De er gjerne mest aktive i skumringen.
Utbredelse
Slekten er utbredt fra Kina til Filippinene og Sulawesi.
Nomade
Mennesker
Man skiller gjerne mellom nomader som følger stammens beitedyr etter hvert som de skifter beiteplass, og nomader som flytter fra sted til sted for å selge varer.
Vevermaur
Levevis
Det mest bemerkelsesverdige trekket ved disse maurene er deres måte å bruke trådene de største larvene spinner til å binde sammen blader til bolet. De er ikke de eneste maurene som gjør bruk av trådene til larvene, men de gjør det i større grad enn andre maur.
I over tusen år har man i Kina samlet inn bol fulle av vevermaur og hengt dem opp i dyrkede planter for at maurene skal ta skadeinsekter, og larvene er også ettertraktet som mat for mennesker.
Sinusknute
Normal funksjon
Selv om alle hjertemuskelceller har evne til å danne elektriske impulser (eller aksjonspotensial) som utløser sammentrekning av hjertemuskulaturen, er det i regelen sinoatrialknuten som aktiverer dette, fordi den lager disse impulsene litt fortere enn de andre områdene i hjertet som har potensial for pacemaker. Fordi muskelcellene i hjertet, på samme måte som alle nerveceller, har refraktære perioder etter en sammentrekning, der gjentatt sammentrekning ikke kan komme, blir deres pacemakerpotensial overstyrt av SA-knuten.
Gjeterhunder
Prototypen på en fårehund kan sies å være en mellomstor, hurtig hund med stor kapasitet, alá border collie. FCIs undergruppe fårehunder består av en broket samling ulike hunder og typer, som helt eller delvis kan mangle et felles opphav hva avlformål, anatomi og morfologi angår.
Alex Johnson
Liv og virke
Han var hjelpeprest i Uranienborg menighet i Oslo fra 1939, residerende kapellan i Elverum fra 1946, prest i Frogner i Oslo fra 1953 og studentprest i Oslo fra 1960. Fra 1954 til 1964 var han også formann i Oslo Indremisjon. I 1961 ble Johnson rektor ved Det praktisk-teologiske seminar ved Universitetet i Oslo.
I 1964 etterfulgte Johnson Kristian Schjelderup som biskop i Hamar. Han gikk av som biskop på grunn av sykdom i 1974.
Seljumannamesse
Seljumannamesse, Seljemannamesse, festum Sunnive virginis eller Sankt Sunnivas dag feires til minne om St. Sunniva som etter sagnet omkom i en hule sammen med sine ledsagere, Selje-mennene, på Selje i Nordfjord. Minnedagen er 8. juli og primstavsmerket er en krone (Sunniva var kongedatter), trefork, berg eller hule (der de led martyrdøden).
Ragnar Halvorsen
Halvorsen ble i 1961 ansatt i Dyno Industrier, som på det tidspunktet het Norsk Sprængstofindustri. Han ble adm. direktør i selskapet fra 1981 til 1987 og styreleder samme sted fra 1987 til 1995.
Johan III av Portugal
Johan III av Portugal, (portugisisk: João III; født 6. juni 1502, død 11. juni 1557) var den 15. kongen av Portugal og Algarve. Han etterfulgte sin far Manuel I av Portugal nitten år gammel i 1521 og styrte fram til 1557. Hans mor var Maria av Aragón, den tredje datteren til kong Ferdinand II av Aragón og dronning Isabella I av Castilla.
Ángel Casero
Casero var blant de trettitalls profesjonelle syklister som ble navngitt som klienter av dopinglegen Eufemiano Fuentes.
Den engelske pasienten
Handling
Romanens historiske bakteppe var Felttoget i Nord-Afrika, og kampene i Italia, under andre verdenskrig. Historien fortelles ikke i korrekt rekkefølge, og beveger seg ofte frem og tilbake i tid. Deler av handlingen finner sted før en ulykke hvor en engelskmann blir alvorlig skadd, og tiden han tilbrakte ved et italiensk kloster - hvor han blir tatt hånd om av Hana, en ung sykepleier tilhørende det kanadiske militæret. Historien handler også om Kip, en indisk sikh, under hans tid i England for å trene til å arbeide som sappør og håndtere eksplosive blindgjenger som ikke har eksplodert.
Caravaggio, en italiensk-kanadier i den britiske etterretningstjenesten siden slutten av 1930-tallet, er en venn av Hana og Patrick, morens kjæreste. Han var i Nord-Afrika for å spionere på de tyske styrkene. Deretter ble han overført til Italia. Han blir til slutt oppdaget, forhørt, og utsatt for tortur. Caravaggio bærer både fysiske og psykiske arr, etter sine mange smertefulle krigsopplevelser.
Calvenzano
Calvenzano er en kommune i Provinsen Bergamo i regionen Lombardia i Nord-Italia.
14. mai
14. mai er den 134. dagen i året, 135. i skuddår. Det er 231 dager igjen av året.
Vest-Makedonia
Geografi
De største byene i hvert prefektur, ifølge folketellingen i 2001:
Peter Schindler
Så gikk turen igjen til Italia, der han studerte 1919-21.
Han hadde en stor kjærlighet til Italia og bosatte seg fra 1946 i Roma, hvor han ble pavelig husprelat fra 1962.
Chris Leinweber
Chris Leinweber (født 2. november 1981 i Calgary, Canada) er en canadisk ishockeyspiller som for 2007/08–sesongen spiller back for den norske eliteserieklubben Storhamar Dragons.
Patrik Järbyn
Patrik Järbyn (født 16. april 1969 i Borås) er en svensk alpinist.
9. april
Fødsler
Se flere som er født 9. april i Kategori:Fødsler 9. april.
Rune Brynhildsen
Sien 2008 har Brynhildsen jobbet som selvstendig PR-rådgiver innen krisehåndtering, selskapsinformasjon, mediehåndtering og PR.
11. juli 2007 ble Brynhildsen dømt til ti måneders ubetinget fengsel for lekkasjer av innsideinformasjon og overtredelse av verdipapirloven. Brynhildsen fastholdt gjennom hele saken at han ble uskyldig dømt. Ifølge tiltalen lekket Brynhildsen bevisst informasjon om tre av selskapene han arbeidet som rådgiver for, i forkant av annonseringer. Dommen ble anket inn for Høyesteretts kjæremålsutvalg og avvist 10. november 2007. Brynhildsen meldte seg for Vestoppland fengsel, Valdres avdeling og startet soningen i begynnelsen av august 2008. Han ble imidlertid løslatt fire uker senere, da dommen ble opphevet i påvente av at Høyesterett behandlet hans anke over saksbehandlingsfeil i lagmannsretten. 6. mars 2009 opphevet Høyesterett dommen fra Borgarting lagmannsrett. .
Sanne løgner
Filmen fikk forholdsvis god mottakelse av kritikerne og ble en stor publikumssuksess, både i USA og mange andre land. Den ble tildelt tre Saturn Awards, blant annet for beste regi (James Cameron), og en Golden Globe (Jamie Lee Curtis).
Anmelderne og publikum
Filmen ble forholdsvis godt mottatt av filmkritikerne og har fått 72% på Rotten Tomatoes og 63% på Metacritic. Aviser som The Globe and Mail og The New York Times var blant de aller mest begeistrede, men også aviser og publikasjoner som TV Guide, Entertainment Weekly, Los Angeles Times og Roger Ebert i Chicago Sun-Times, var blant de mest begeistrede. Washington Post, USA Today, Variety og Time var noe blandet, mens The New Yorker var mest negativ.
Filmen ble en stor publikumssuksess over store deler av verden. Den innbrakte 378,8 millioner dollar på verdensbasis og ble den tredje mest innbringende filmen i 1994. Den innbrakte 146 millioner dollar på amerikanske kinoer alene og ble den tredje mest innbringende filmen i USA i 1994, bare slått av Forrest Gump og Løvenes Konge.
Józef Glemp
Prest
Glemp ble presteviet den 25. mai 1956 og tjenestegjorde under de to følgende år som menighetsprest i Poznań. I 1958 vendte han tilbake til Roma der han studerte videre og avla doktorgradseksamen.
Kardinal
Ved en gjennomgripende nyordning av bispedømmestrukturen i Polen i 1992 fikk erkebispedømmet Gniezno en egen erkebiskop, og Glemp ble da formelt utnevnt til erkebiskop av Warszawa, som han hadde ledet fra før. Primastittelen ble ikke overført. Paven bestemte at Glemp skulle beholde den.
Hans etterfølger som erkebiskop av Warszawa satt kun i to dager før han gikk av etter en skandale rundt sitt samarbeid med kommunistenes hemmelige politi.
Jens Schow Fabricius
Han hadde stadig ledende stillinger innen Marinen, og fra november 1817 til desember 1818 var han konstituert som sjef for Marinedepartementet. Hans siste hus «Admiralsgården» i Porsgrunn er også bevart.
Vasilij Kandinskij
I 1866 bosatte Kandinskij seg i München, studerte først ved Anton Ažbes private skole og deretter ved Akademie der Bildenden Künste. Han dro tilbake til Moskva i 1914 etter utbruddet av den første verdenskrig. Kandinskij klarte ikke å forsone seg med de offisielle kunstteoriene i kommunistiske Moskva og dro tilbake til Tyskland i 1921. Der underviste han ved Bauhaus’ skole for kunst og arkitektur fra 1922 og til nazistene stengte skolen i 1933. Han flyttet da til Frankrike hvor han bodde resten av livet, ble fransk statsborger i 1939 og produserte en del av hans mest framtredende kunst. Han døde i Neuilly-sur-Seine i 1944.
Baku
1900-tallet
Store deler av oljeproduksjons- og raffinerings-industrien ble lagt i ruiner av revolusjonære styrker anført av georgieren Josef Stalin mellom 1905 og 1920. I 1920 ble den utenlandske delen av industrien i Baku nasjonalisert og utlendingene kastet ut.
Jakobsmesse
Siden 25. juli i det gamle landbruket kommer midt i slåtten, var merkedager som spådde været viktige. Denne dagen ventet folk regn.
Zoroastrisme
Gudelære
Raskt oppsto en synkretistisk utvikling hvor gāthāenes religionsform blandet seg med den gamle folkereligionen, og folkereligionsens guder kom til heder igjen – men nå sammen med Amesja spentaene og med Ahura Mazda som den høyeste gud. Forøvrig viser det seg å være nær sammenheng mellom gammeliransk og indisk religion, hvor blant annet mange av gudenavnene er identiske. Som en språklig parentes: I gammel indisk religion er asura en ond ånd og daeva en god ånd, mens det er akkurat motsatt i iransk religion. Vi finner og at zoroastrismen etter hvert låner mange formuleringer fra kristendom som betraktninger rundt en treenighet og omtale av Mazda som den hellige ånd.
Rc
Rc5
Den femte varianten av Rc hadde store variasjoner fra Rc4. Utseendemessig skiller Rc5 seg fra de tidligere modellene ved at denne typen har større luftinntak. Rc5 var opprinnelig utvekslet til 135 km/t og ble anvendt i de fleste togsammensettninger. Totalt ble det bygget 60 stk, før disse gjennom et bytte av utveksler, senere har blitt bygget om til Rc6. I november 1995 fikk den siste versjonen av Rc5 sin utveksling byttet ut. Rc5 nummer 1377 er spesiell ved at det var det eneste lokomotivet av typen som ikke har vært farget oransje. Det ble levert i en testfarge på samme tid da SJ gikk til anskaffelse av X 2000. Senere har dette lokomotivet blitt malt i en kontroversiell blå og svart kombinasjon før den omsider fikk en standardisert blå fargesammensettning.
Psychopsidae
Psychopsidae er en familie av nettvinger. Det er ingen norske arter.
Fates Warning
Bandet ble stiftet John Arch, Jim Matheos, Victor Arduini, Joe DiBiase, og Steve Zimmerman, og var med å skape den progressive metal-sjangeren sammen med Queensrÿche tidlig på 1980-tallet. Mange anser bandet tidligste albumutgivelser som grunnleggende for sjangeren. På 2005-utgaven av Awaken the Guardian albumet skriver trommeslager Mike Portnoy i Dream Theater på CD-vedlegget: «Mange fans gir Dream Theater æren for å ha skapt en helt ny sjanger på 1980/1990-tallet, men sannheten er at Fates Warning gjorde det flere år før oss».
Historie
Bandet har deltatt på flere «tribute» album, blant annet på sporet «Closer to the Heart» på Working Man - Tribute to Rush (1996), sporet «Saints in Hell» på Tribute to Judas Priest: Legends of Metal (1997), og sporet «Sign of the Southern Cross» på Holy Dio: A Tribute to Ronnie James Dio (2000). Bandet har også spilt inn Iron Maiden coverlåtene «Wasted Years», «Murders In The Rue Morgue» og «Flight of Icarus»
Ulvenatten (film)
Handling
Men bak TV-kamera må politiets forhandlere forsøke å finne frem til en løsning, redde flest mulig gissel ut av studioet i live, og dette blir en kamp mot klokken.
Ronald Dupree
Den 2,04 meter høye basketballspilleren ble profesjonell i 2003/2004 sesongen hvor han spilte hos Chicago Bulls. Etter denne sesongen gikk han til Detroit Pistons, men han satt ofte på benken, så derfor ble han byttet til Minnesota Timberwolves hvor han spilte 2005/2006 sesongen. Han gikk så tilbake til Detroit Pistons foran 2006/2007 sesongen
Trivium (band)
Trivium er et amerikansk band fra Orlando i Florida dannet i 1999. De er kjent for å ha en type musikk som er en blanding av metal, thrash og rock. Bandet har kontrakt med Roadrunner Records, og her har bandet gitt ut syv studioalbum, elleve singler og tolv musikkvideoer. Deres siste album The Sin and the Sentence ble utgitt i 2017. De har solgt over 5 millioner album noe som gjør dem til et av de største moderne metalbandene fra USA.
Martin Thelander
Martin Thelander (født 15. mai 1981 i Karlstad) er en svensk ishockeyspiller som for 2007/08–sesongen spiller back for den norske eliteserieklubben Storhamar Dragons. Han kom til Storhamar fra den svenske klubben Södertälje den 23. juli 2007, som rykket opp til den svenske eliteserien ved sesongslutt 2006/07. Han fikk lite spilletid i Södertälje, og som kompensasjon for dette fikk han avbryte kontrakten ett år tidligere. Martin Thelander regnes for å være en venstrefattet målfarlig toveis–back med styrke for det defensive spillet. Han debuterte i hockeyallsvenskan hjemme mot IFK Arboga den 27. september 2006 og har tidligere spilt for Färjestads BK, Kil og Bofors.
24. desember
Fødsler
Se flere som er født 24. desember i Kategori:Fødsler 24. desember.
Entartete Kunst
Bokbål med «degenerert» litteratur
Få måneder etter at nasjonalsosialistene overtok makten, fant den første fase i «renselsesprosessen» sted. Den 10. mai 1933 ble det arrangert bokbål med store mengder bøker og avhandlinger i 22 universitetsbyer over hele Tyskland. Innsamlingen ble gjort ved å beslaglegge skrifter fra offentlige samlinger og fra personer som i seg selv var entartete. Forfatteren Thomas Mann flyttet til Sveits.
Jomfrubråten
Ifølge Oluf Rygh er gården nevnt første gang i 1723.
Raleigh
Raleigh er kjent som «City of Oaks» på grunn av de mange eiketrærne.
Torre Annunziata
Torre Annunziata er en by i Storbyområdet Napoli i Italia. Byen ligger innerst i Napolibukta ved foten av Vesuv, 20 km sør for Napoli. Det bor 43 254 innbyggere i byen (2013).
Palestinske flyktninger
De palestinaarabiske flyktningene er innbyggerne av det britiske Palestinamandatet som ble drevet på flukt som følge av opprettelsen av staten Israel og krigen som fulgte i 1948-1949. Historikere mener mellom 760 000 og 810 000 palestinere ble drevet på flukt. Palestinerne kaller serien av utdrivelser for Nakba (katastrofen).
FNs Generalforsamling vedtok 11.desember 1948 Resolusjon 194 (III) som understreker flyktningenes rett til å vende tilbake til sitt hjemland og til å motta kompensasjon for tap av eiendom, men resolusjonen har aldri blitt etterlevd eller anerkjent av staten Israel som i dag eksisterer på flyktningenes opprinnelige hjemland.
Med sine etterkommere teller de palestinske flyktningene i dag 7,25 millioner mennesker. De fleste av dem lever fortsatt i flyktningleirer, der leveforholdene er dårlige og de ofte er avhengige av matvarehjelp fra FN.
Brondesbury Park
Brondesbury Park har antagelig fått sitt navn etter den samme mannen, Brand, som også ga navnet i forvansket form til Brownswood Park i Hackney (nå kalt for Finsbury Park). Ved 1538 besto området av et herrehus med vollgrav.
Streng
Ordet streng kan også brukes i overført betydning om en sekvens av ord eller andre elementer, for eksempel brukes betegnelsen søkestreng i forbindelse med søk på Internett, og betegnelsen ordstreng brukes innen lingvistikk en.
Bente Arntsen
Meritter
Arntsen løfter i -67,5-kilosklassen. Hennes personlige rekorder er 177,5 kg i knebøy, 140 kg i benkpress, 175 kg i markløft, med en beste totalsum på 485 kg. Benkpressresultatet er også gjeldende nordisk rekord for vektklassen.
Renie Thorleifsson
Renie Janne Kleivdal Thorleifsson (født 4. november 1958) er en norsk programleder og gravende journalist opprinnelig fra Bergen.
Hun er kjent fra NRK der hun tok over etter Hilde Hummelvoll i 1991 som leder for det sterkt kritiske Forbrukermagasinet sammen med blant andre Are Fiva og Egil Teige. Dette ble i 1993 til Forbrukerrefleks som hun ledet med Egil Teige frem til 1996, da hun var med å starte  Brennpunkt (NRK). I denne serien var hun i 2007 sentral i utrykningsteamet "Oppdraget" for å «avsløre urett og urettferdighet», og i 2010 fortsatt med,  tross at hun og redaktør Per Anders Johansen i 2002 ble truet med rettssak og fengsling av meglerhuset Krogsveen.
Kompleksitetsteori
O-notasjon
Å klippe gress har for eksempel lineær kompleksitet fordi det tar dobbelt så lang tid å klippe et dobbelt så stort areal. Å slå opp i en ordbok har derimot logaritmisk kompleksitet fordi en dobling av ordbokens størrelse bare krever ett ekstra oppslag (oppslag midt i ordboken vil redusere problemet til det halve).
Tetovo
Kommunen Tetovo har 86 580 innbyggere (etter folketellingen av 2002). Befolkningen er sammensatt. I folketellingen av 2002 var albanerne i flertall med 70,3 %, mens makedonerne utgjorde 23,2 % av byens befolkning. Av de mindre grupper var roma (2,7 %) og tyrkere (2,2 %) de viktigste.
Tetovo er et senter for den albanske minoriteten i Makedonia. Landets albanske universitet, Statsuniversitetet i Tetovo, er plassert i byen. Byen har også et privat universitet, Det sørøsteuropeiske universitetet, grunnlagt etter internasjonalt initiativ.
Resafa
Resafa (الرصافة), i romertiden kalt Sergiopolis og i kort tid som Anastasiopolis, var en by i den romerske provins Euphratensis, - nå i det moderne Syria. Den er et arkeologisk utgravningssted sørvest for Ar Raqqah og elven Eufrat.
Historie
Resafa hadde ingen kilde eller rennende vann; den var avhengig av store cisterner for vinterens og vårens nedbør. Byen lå midt i frontlinjen for de romersk-persiske krigene, og var derfor godt befestet og hadde massive festningsvoller hele veien rundt.
Glomådeltaet landskapsvernområde
Glomådeltaet landskapsvernområde ligger i Rana kommune i Nordland. Landskapsvernområdet ligger i Langvassgrenda og består av deltaet der elvene Glomåga og Nordelva renner ut i Langvatnet. Området har dyrelivsfredning på grunn av det er et våtmarksområde med fugleliv og en verdifull myr-/sumpvegetasjon. Området ble opprettet i 1997 og er på 5,9 km².
Vårt Ukraina
Vårt Ukraina har observatørstatus i partialliansen Det europeiske folkepartiet.
Trenton
Trenton er også hovedsete i fylket Mercer County. Trenton har 85 403 innbyggere.
Zeuxidia
Zeuxidia er en slekt av sommerfugler som hører til gruppen Amathusiini i underfamilien ringvinger (Satyrinae) i den store familien flikvinger (Nymphalidae). De er middelsstore til store, stort sett brunlige sommerfugler, en del arter har felter av irisiderende blått på vingene. De er gjerne mest aktive i skumringen.
Skuddene i Sarajevo
Forberedelser til attentatet
På vårparten 1914 besluttet Gavrilo Princip seg for at han ville drepe Franz Ferdinand etter å ha lest i en østerriksk avis om det kommende besøket, Princip befant seg da i Beograd. Ifølge andre kilder var Nedeljko Čabrinović den egentlige opphavsmannen til ideen, etter at hans venn, journalisten Mihajlo Pušara, hadde vist ham et avisutklipp om det forestående besøket. På daværende tidspunkt var det fremdeles usikkert om besøket ville bli gjennomført ettersom keiser Frans Josef var alvorlig syk.
Nedeljko Čabrinovićs attentat
Uheldigvis lå sykehuset på den andre siden av byen. Ifølge Biliński hadde Rummerskirch fortalt at Franz Ferdinand etter oppholdet på rådhuset skulle ha konsultert Potiorek og Gerde og drøftet om det i lyset av bombeattentatet var fornuftig å kjøre til sykehuset. Franz Ferdinand var bekymret for sin ektefelle. Alternativene var å kjøre tilbake til Ilidža via en annen rute eller fortsette til Konak som bare lå få minutters kjøring fra rådhuset. Mens Gerde nølte skal Potiorek ha sagt: «Deres keiserlige høyhet kan rolig fortsette, jeg tar ansvaret.»
Reaksjoner på attentatet
Det verserte rykter som fortalte at attentatmannen var en illegitim sønn av kronprins Rudolf, eller at det var frimurere eller den ungarske ministerpresident István Tisza som sto bak attentatet – og det uansett den omstendighet at nettopp Tisza i første omgang kategorisk motsatte seg en håndfast opptreden overfor Serbia.
Politiske følger av attentatet
Østerrike-Ungarn ble også støtt over den som fiendtlig betraktet kritiske serbiske pressen som ble ansett for ansvarlig for den oppiskede politiske stemningen som hadde fremmet mordet på den østerrikske tronfølgeren. Serbia påberopte seg her den forfatningsmessig garanterte pressefrihet for private medier og anså den regjeringsstyrte og nasjonalistiske østerriksk-ungarske presse (især den konservative «Reichspost») for å være den egentlige kilde til problemer.
Som reaksjon på ultimatumet sendte det russiske ministerrådet den 24. juli 1914 ut et meddelende memorandum til Serbia, hvor det meddelte den serbiske regjering at den russiske regjering overfor de europeiske stormakter ville bestrebe seg på å oppnå en utsettelse av ultimatumet slik at Serbia fikk «mulighet for selv å gjennomføre en inngående undersøkelse av attentatet i Sarajevo». Av memorandumet fremgikk det at Russland planla en mobilisering av sine tropper og trakk sine finansielle aktiva ut av Tyskland og Østerrike. I tilfelle av et østerriksk-ungarsk angrep på Serbia ville Russland ikke unnlate å handle.